На основу члана 8. Закона о буџету Републике Србије за 2019. годину („Службени гласник РС”, бр. 95/18 и 72/19) и члана 42. став 1. Закона о Влади („Службени гласник РС”, бр. 55/05, 71/05–исправка, 101/07, 65/08, 16/11, 68/12 – УС, 72/12, 7/14–УС, 44/14 и 30/18 – др. закон),

Влада доноси

УРЕДБУ

О ДОПУНИ УРЕДБЕ О УТВРЂИВАЊУ ПРОГРАМА СТАНДАРДИЗОВАНОГ СЕТА УСЛУГА ЗА МИКРО, МАЛА И СРЕДЊА ПРЕДУЗЕЋА И ПРЕДУЗЕТНИКЕ У 2019. ГОДИНИ КОЈИ СЕ РЕАЛИЗУЈЕ ПРЕКО АКРЕДИТОВАНИХ РЕГИОНАЛНИХ РАЗВОЈНИХ АГЕНЦИЈА

Члан 1.

У Уредби о утврђивању Програма стандардизованог сета услуга за микро, мала и средња предузећа и предузетнике у 2019. години који се реализује преко акредитованих регионалних развојних агенција („Службени гласник РС”, бр. 3/19 и 40/19), у Програму стандардизованог сета услуга за микро, мала и средња предузећа и предузетнике у 2019. години који се реализује преко акредитованих регионалних развојних агенција, у глави III. НАМЕНА СРЕДСТАВА, одељак 6. Теренска контрола, после става 8. додаје се став 9. који гласи:

„Фонд за развој уз сагласност Министарства, може да користи  неутрошена средства од укупног опредељеног годишњег буџета за активности теренских контрола по  следећим програмима: Програму подстицања развоја предузетништва кроз финансијску подршку за почетнике у пословању, Програму подстицања развоја предузетништва кроз развојне пројекте и Програму подстицања развоја предузетништва кроз подршку инвестицијама. Неутрошена средства се могу користити за активности теренске контроле у оквиру Програма подстицања развоја предузетништва кроз финансијску подршку за почетнике у пословању.”

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-12726/2019

У Београду, 20. децембра 2019. година

В Л А Д А

ПРЕДСЕДНИК

Ана Брнабић